1. jaanuarist 2005 muutub loomsete kõrvalsaaduste (jäätmete) kahjutustamise kord. Alates nimetatud kuupäevast ei ole Eesti Vabariigis lubatud loomseid kõrvalsaadusi matta. Kõik loomsed kõrvalsaadused tuleb kahjutustada selleks tunnustatud ettevõtetes. Hetkel on Veterinaar- ja Toiduameti poolt tunnustatud kaks ettevõtet, neist üks, milleks  on Lääne-Virumaal Väike-Maarjas asuv Loomsete jäätmete käitlemise AS, osutab loomsete jäätmete käitlemise teenust.